# name
Aplicació de les metodologies “Aprenentatge basat en Equips” i “Aula invertida” per a la millora de l’aprenentatge en els Grups d’Intensificació de l’Estudi (GIE) de les assignatures de Teoria Econòmica

# metadata.dc.description.abstract[].value
La introducció de tècniques d'aprenentatge actiu a les aules implica un canvi en l'esquema de docència tradicional ja que és l'estudiant qui passa a exercir el paper protagonista en el procés d’aprenentatge, mentre que el professor queda relegat a un plànol secundari com a acompanyant o guia del mateix. Malgrat l’existència d’estudis que mostren l'eficàcia de la seva aplicació, cap estratègia s'havia centrat a avaluar la seva implementació en grups d'estudiants repetidors. Així,  la metodologia proposada –basada en l’aplicació de l’aula invertida i l’aprenentatge basat en equips- pretenia omplir aquest buit i va ser  implementada en alguns Grups d'Intensificació de l'Estudi (GIE) d’assignatures que imparteix la Secció de Teoria Econòmica a la Facultat d’Economia i Empresa. Després d’aplicar l’estratègia docent a diversos grups GIE es van analitzar els resultats fruit de la seva aplicació a un total de 610 estudiants distribuïts en 7 grups GIE de 4 assignatures, una del grau d'ADE i 3 del grau d'Economia durant els cursos acadèmics 2013/14 i 2014/15. L'anàlisi dels resultats va avalar la seva eficàcia i superioritat enfront de la metodologia tradicional. És especialment destacable: (1) l'augment en la taxa d'estudiants presentats a l'examen final i (2) el major rendiment acadèmic dels estudiants.

# metadata.dc.rights[].value
cc by-nc-nd (c) Abío, Gemma et al., 2018

# metadata.dc.title[].value
Aplicació de les metodologies “Aprenentatge basat en Equips” i “Aula invertida” per a la millora de l’aprenentatge en els Grups d’Intensificació de l’Estudi (GIE) de les assignatures de Teoria Econòmica